
Daghan pa ang hagit sa pagpaasdang 
sa panaghisgot-kalinaw 


National Democratic Front of the Philippines 

(NDFP), gideklara sa Komite Sentral ug 
Komisyong Militar sa Partido Komunista sa Pilipi- 
nas ug Nasodnong Konseho sa NDFP ang 19-ka- 
adlaw nga yunilateral nga hunong-buto karong 
Disembre 16, 2010 hangtod Enero 3, 2011. Ang 
maong yunilateral nga deklarasyon sa suspensyon 
sa mga opensibong aksyong militar sa Bagong 
Hukbong Bayan (BHB) gipagula sa pamunoan sa 
Partido ug NDFP sa basehang makitawo ug isip 
pagpakita og maayong kabubut-on sa pagsaulog 
sa tradisyonal nga pista sa Pasko ug Bag-ong Tu- 
ig. Adunay tugbang ug dungan nga deklarasyon 
ang gobyernong Aquino. 

Tumong sa maayong kabubut-on sa NDFP ug 
magkatugbang nga hunong-buto sa NDFP ug Gob- 
yerno sa Republika sa Pilipinas (GRP) nga mug- 
naon ang maayong kondisyon alang sa panaghis- 
got-kalinaw. Buot niining awhagon ang pag- 
palaya sa mga gibilanggo nga konsultant ug istap 
sa NDFP sa panaghisgot-kalinaw ug uban pang bi- 
langgong politikal, ang hingpit nga pagpatuman 
sa Joint Agreement on Safety and Immunity Guar- 
antees (JASIG), ang pagtapos sa mga paglapas sa 
tawhanong katungod subay sa pagsiugda sa Com- 
prehensive Agreement on Respect for Human 
Rights and International Humanitarian Law 
(CARHRIHL), ug pag-ayo sa mga kondisyon alang 

sa pagpadayon sa panaghisgot-kalinaw. 

Ang magkatugbang nga hunong-buto sa GRP 
ug NDFP resulta sa paningkamot sa mga panel ni- 
ini sa impormal nga panaghisgot sa Hongkong ni- 
ining unang semana sa Disembre. Gilantaw ang 
paglunsad sa mga pasiunang panaghisgot sa 
Enero ug pormal nga pagpadayon sa mga panag- 
hisgot sa Pebrero, nga parehong ipahigayon sa 
Oslo, Norway. 

Naglaom ang mga rebolusyonaryong pwersa 
ug katawhang Pilipino nga dili mausik ang maa- 

yong mga pasiunang lakang. 
Dugay na nga pangayo sa mga 
rebolusyonaryong pwersa ug ka- 
tawhang Pilipino nga tubagon 
ang mga singgit alang sa nasod- 
non ug katilingbanong kalingka- 
wasan ug hustisya, ug makighi- 
usa sa pangayo nga ipaagi sa 
panaghisgot-kalinaw ang pag- 
sulbad sa mga problema nga 
maoy gamot sa nagkakusog nga 
gera sibil sa nasod. 

Sa subling pagbukas sa por- 
mal nga panaghisgot-kalinaw, 
andam ang NDFP nga molakang 
paabante sa mga mosunod nga 
adyenda sa panaghisgot. Bisan 
pa man, daghan pa ang kina- 
hanglanon nga himoon sa rehi- 
meng Aquino aron pamatud-an 
nga sinsero ug seryoso kini sa 
pagpangita og kasolbarang poli- 
tikal sa gubat-sibil. Daghan 
usab ang angay nga itul-id sa 
rehimeng Aquino sa mga gihimo 
na niining lakang sa unang lima 
ka bulan sa paghari niini. Deter- 
minado ang rebolusyonaryong 
kalihokan nga papanubagon ang 
GRP sa mga obligasyon niini sa 

saway ug rekomendasyon ngadto sa 

sa Komite Sentral sa Partido Komunista sa Pilipinas 


mga nangaging kasabotan. 

Niining miaging lima ka bu- 
lan, pakyas si Aquino nga 
palayaon ang mga konsultant ug 
istap sa NDFP sa panaghisgot- 
kalinaw nga gidakop ug gibi- 
langgo sa militar tungod sa gi- 
nama-gamang mga kaso. Ang 
pagbilanggo kanila paglapas 
pareho sa JASIG (nga naghatag 
og proteksyon sa mga personel 
sa NDFP nga lambigit sa panag- 
hisgot) ug sa CARHRIHL. Napre- 
so gihapon hangtod karon ang 
mga konsultant sa NDFP nga 
gibilanggo ubos sa miaging re- 
himeng Arroyo. 

Pakyas usab ang rehimeng 
Aquino nga mohimo og mga 
lakang aron itul-id ang gjihi- 
mong pagdagit ug padayon nga 
pagsekreto sa kahimtang sa 
uban pang mga kaubang konsul- 
tant sa NDFP nga sila Kaubang 
Leo Velasco, Prudencio Calubid 
ug Rogelio Calubad, ug usab ang 
asawa ug pag-umangkon ni 
Calubid ug duha pa niya ka 
istap. Silang tanan gidagit sa 
mga operatibang militar niad- 

tong 2006, apan ginigar nga 
ipatumaw ug iatubang sa mga 
korte ug gikabalak-an nga patay 
na. Padayon nga nagpangita og 
hustisya ang ilang mga paryen- 
te, kauban ug higala. 

Kinahanglan pa gihapon nga 
maghimo si Aquino og mahuk- 
manong lakang aron hinanaling 
mapalaya ang Morong 43, bisan 
pa nga giila niyang iligal ang 
proseso sa pagdakop ug atuba- 
ngan sa kaylap nga panawagan 
sa nasod ug tibuok kalibotan 
alang sa ilang paglaya. 

Labaw sa tanan, mibalibad 
ang rehimeng Aquino nga 
ihunong ang Oplan Bantay Laya 
(OBL), ang kaylap nga kampan- 
ya sa pagpanumpo nga hapit 
usa ka dekadang nanggun-ob 
ubos sa rehimeng Arroyo. Inay, 
gimando ni Aquino ang pag- 
palungtad sa OBL taman sa pag- 
tapos sa tuig samtang giandam 
pa ang puli niini. 

Walay gihimong pagtul-id si 
Aquino sa OBL. Ang pagpalung- 
tad niini nagbunga sa pagpa- 
dayon sa kaylap nga paglapas sa 
tawhanong katungod sa tibuok 
nasod. Niining nangaging lima 
ka bulan, dili mokubos sa usa 
kada semana ang biktima sa 
ekstrahudisyal nga pagpamatay 
nga nagtarget nag-una sa mga 
progresibong lider-mamumuo ug 
-mag-uuma. Padayon ang pag- 
panggun-ob sa mga operesyong 
militar sa kabanikanhan nga 
nagpiit ug nagpalisod sa mga 
lumulupyo. Misibaw bag-ohay 
pa lamang ang pagpatay kang 
Leonardo Co sa mga nag-operes- 
yong tropa sa 19th IB sa Kanan- 
ga, Leyte niadtong Nobembre 
15. 

Gatosan ka libo na ang mga 

biktima sa paglapas sa tawha- 
nong katungod, lakip ang tibuok 
nga mga komunidad nga gi- 
palayas o kaha gipanggun-ob sa 
mga operesyong militar. Pada- 
yon ang mga pagdagit ug pag- 
tortyur. Padayon ang mga atake 
sa mga ligal nga demokratikong 
organisasyon. Padayon nga nag- 
antos ang kapin 400 ka bilang- 
gong politikal. Grabeng ka- 
bangis ang gipakita sa rehimeng 


Aquino sa gihimo niining 
pagdemolis sa mga kabos sa 
dakbayan. 


Kinahanglan nga ipasiugda 
ni Aquino ang CARHRIHL isip 
pagpakita og kaandam niining 
ipasiugda ang mga kasabotan 
nga gisudlan sa GRP niining 
nangaging  katuigan. Kina- 
hanglan nga hatagan og hus- 
tisya ang linibo-libong biktima 
sa pagpangabusong militar, ang 
mga biktima sa masaker sa Ha- 
cienda Luisita ug ang mga bikti- 
ma sa pagdagit. Kinahanglan 
nga ipatuman ang kasabotan 
nga hatagan og bayad-kadaot 
ang mga biktima sa mga pagla- 
pas sa tawhanong katungod ni- 
adtong panahon pa sa pasistang 
diktaduryang US-Marcos. 

Kinahanglan nga ipatuman sa 
rehimeng Aquino ang seryosong 
mga lakang aron mohunong na 
ang hilabihang paglapas sa taw- 
hanong katungod. Kinahanglan 
nga adunay mahimong punda- 
mental nga pagbag-o sa gina- 
patunhay niining gambalay sa 
pag-atubang sa hugot nga mga 
hangyo ug pakigbatok sa kataw- 
han. Kinahanglan nga mahuk- 
manong isalikway ang mga gidi- 
senyo sa US nga pasistang dok- 
trinang "kontra-insurhensya" sa 
luyo sa OBL. Dili igo ang mga 

pagpakaaron-ingnon nga "prog- 
ramang pangtawhanong katu- 
ngod" sa AFP nga wala man usay 
gihimong pagtul-id sa nangagi 
niining mga abuso ug nagsilbi 
lamang nga pangtakop sa nagpa- 
dayon niining mga pagpangabu- 
so. Taman nga nangyukbo sa US 
COIN, magpadayon ang prayori- 
dad sa rehimen sa bangis nga 
gubat batok sa katawhan nga 
patam-ison lamang sa malingla- 
hon nga saywar, garbong mga 
pamulong, palimos ug uban 
pang pangatik. Ang panaghis- 
got-kalinaw magsilbi lamang nga 
instrumento alang sa pagpa- 
surender sa mga rebolusyonar- 
yong pwersa ug paglansis sa ka- 
tawhan. 

Sa pagsulod sa mosunod nga 
sustantibong adyenda mahitu- 
ngod sa mga repormang sosyo- 
ekonomiko, iabante sa NDFP ang 
hisgotanan sa pagtukod ug pag- 
palambo sa nagkinaugalingon 
nga nasodnong ekonomiya ug 
pagpaasdang sa nasodnong in- 
dustriyalisasyon, tinuod nga re- 
pormang agraryo ug uban pang 
programang kalamboan sa nasod. 
Sa mosunod pang adyenda mahi- 
tungod sa mga repormang pang- 
politika ug konstitusyonal, dus- 
an sa NDFP ang nasodnong 
kalingkawasan gikan sa kontrol 
sa imperyalistang US ug ang ti- 
nuod nga demokrasya batok sa 
monopolyong kontrol sa dagkong 
mga asendero ug komprador 
burgesya sa gahom pangpolitika. 

Nasayod ang mga rebolusyo- 
naryong pwersa nga sukwahi ki- 
ni sa kasamtangang gipatunhay 
nga mga palisiya sa rehimeng 
Aquino. Sukwahi kini sa pag- 
dapig sa dagkong mga asendero 
batok sa pagpatuman sa repor- 


ma sa yuta. Sukwahi usab kini 
sa gipatumang programa alang 
sa Public-Private Partnership ug 
pagsalig sa langyawng pamuhu- 
nan ug pagpangutang. Sukwahi 
kini sa gihimong mga pagtib- 
hang sa badyet sa edukasyon, 
panglawas ug uban pang kati- 
lingbanong serbisyo nga gikina- 
hanglan kaayo sa naglisod nga 
mabagang masa sa katawhan. 
Sukwahi kini sa programang 
Conditional Cash Transfer nga 
gipahamtang sa World Bank 
aron magumon ang katawhan ug 
ang nasod mismo sa pagpalimos 
ug pagpangutang. Sukwahi kini 
sa makiusa-ka-bahin nga mga 
kasabotan sa US, sama sa Visit- 
ing Forces Agreement ug lam- 
bigit niining Mutual Defense 
Treaty. Sukwahi kini sa kinati- 
buk-an sa nagtunhay nga relas- 
yong agalon-ug-itoy tali sa US 
ug sa lokal nga nagharing esta- 
do ug rehimen. 

Tungod niini, mahimong 
sapnot ug lisod ang proseso sa 
negosasyon ug pagtibuok sa 
mga kasabotan. Ubay ug sa 
gambalay sa pagpaasdang sa ar- 
madong pakigbisog ug mga 
pakigbisog sa katawhan, giduso 
nga walay ilusyon sa mga rebo- 
lusyonaryong pwersa ang pa- 
naghisgot-kalinaw. Nasayod ang 
katawhan nga wala na silay 
bisan unsa pa man kung walay 
hukbong bayan ug walay gubat 
sa katawhan. Gihuptan niining 
armasa, walay puas nga iasdang 
sa NDFP ang panaghisgot-kali- 
naw aron labaw pang pasibawon 
ang nasodnon ug demokratikong 
mga mithi nga gipakigbisogan 
sa katawhan ug labaw pang mo- 
lapad ang suporta alang niining 
mga pakigbisog. AB 

Deklarasyon sa hunong-buto 


Komite Sentral ug Komisyong Militar 
Partido Komunista sa Pilipinas 


National Executive Committee 


National Democratic Front of the Philippines 


Disembre 7, 2010 


bong Bayan (BHB) ug milisyang bayan ang kamandoan alang 


Gie: namo sa tanang komand ug yunit sa Bagong Huk- 


sa hunong-buto nga magsugod oras nga magpagula og du- 
ngan ug tugbang nga kamandoan alang sa hunong-buto ang Gob- 
yerno sa Republika sa Pilipinas (GRP) sa mga pwersang militar, 
kapolisan ug paramilitar niini, sa 00:01H sa 16 Disembre 2010 


taman 23:59 sa 03 Enero 2011. 


Subay sa hunong-buto sa 
GRP ug National Democratic 
Front of the Philippines (NDFP), 
ang tanang komand ug yunit sa 
BHB mohunong sa paglunsad og 
mga opensibong operesyon ba- 
tok sa mga armadong yunit ug 
tropa sa Armed Forces of the 
Philippines (AFP), Philippine 
National Police (PNP) ug mga 
pwersang paramilitar sa GRP. 

Samtang nagtunhay ang 


hunong-buto, ang tanang ko- 
mand ug yunit sa BHB ug ang 
milisyang bayan magmintinar 
og modang depensibo sa es- 
tratehiko ug taktikal nga ang- 


ang apan magpadayong alerto 
batok sa unsa mang pagsulod sa 
teritoryo sa demokratikong gob- 
yerno sa katawhan, pagpaniktik 
o opensibong operesyon sa mga 
armadong komand ug yunit sa 
GRP. Himoon lamang ang akti- 
bong pagdepensa sa kaugali- 
ngon atubangan sa klaro ug 
nagbung-aw nga peligro. 

Ang tanang magubatong ak- 
syon o lihok sa kaaway nga ar- 
madong pwersa monitoron ug 
ireport pataas subay sa istruktu- 
ra sa komand sa Bagong Huk- 
bong Bayan ug pamunoan sa 
Partido Komunista sa Pilipinas 
ug Nation- 
al Democ- 
ratic Front 
of the Phil- 
ippines 
aron ma- 
hatagan 
og mapa- 
dayonon, 
untop sa 
panahon 
ug insak- 
tong im- 
pormasyon 


ang NDFP Negotiating Panel ma- 
hitungod sa pagtuman o pagla- 
pas sa hunong-buto. 

Ang mga opisyales ug mem- 
bro sa AFP ug PNP nga walay 
seryosong tulubagon gawas la- 
mang sa ilang pagkamembro sa 
iya-iyahayng armadong yunit 
dili arestohon o silotan. Isip 
mga indibidwal, mahimo silang 
tugotan nga mosulod sa terito- 
ryo sa demokratikong gobyerno 
sa katawhan aron personal nga 
moduaw sa mga paryente ug hi- 
gala. 

Kining tibuok kamandoan sa 
hunong-buto gipagula sa base- 
han nga makitawo ug isip 
lakang sa maayong kabubut-on 
aron matugotan ang mga ko- 
mand, yunit ug pwersa sa 
nanagsangka nga mga hukbo sa 
GRP ug NDFP nga isaulog ang 
tradisyonal nga mga pista- 
opisyal ug magmasayaon sa di- 
wa sa Pasko ug Bag-ong Tuig. 

Naglaom kami nga ang maa- 
yong kabubut-on ug hunong-bu- 
to tali sa GRP ug NDFP maka- 
mugna og mas maayong kahim- 
tang alang sa negosasyong kali- 
naw ug magbunga sa pagpalaya 
sa mga bilanggong politikal, sa 
hingpit nga pagpatuman sa 
Joint Agreement on Safety and 
Immunity Guarantees, sa pagta- 
pos sa mga paglapas sa tawha- 
nong katungod isip pagpatuman 
sa Comprehensive Agreement on 
Respect for Human Rights and 
International Humanitarian Law, 
sa paglunsad og pasiunang mga 
panaghisgot tali sa mga repre- 
sentante sa GRP ug NDFP Nego- 
tiating Panel sa Oslo sa Enero 
2011 ug subling pagbukas sa 
pormal nga panaghisgot sa mga 
panel sa Oslo sa Pebrero 2011.5 

MADAOGON NGA MGA OPENSIBA SA BHB Kr 


Ambus sa ComVal ug uban 
pang opensiba sa BHB 


ima ka sundalo sa 5th 
[ sow Ranger Company ang 

napatay ug napulo ka uban 
pa ang nasamdan dihang gi- 
ambus sa usa ka platun sa 
Bagong Hukbong Bayan (BHB) 
ubos sa Rhyme Petalcorin Com- 
mand-BHB (RPC-BHB) ang ilang 
yunit sa Barangay Paloc, Mara- 
gusan, Compostela Valley niad- 
tong Nobembre 30. Mokabat sa 
50 ka sundalo sa 5th Scout 
Ranger Company ang naglunsad 
og operesyon. Aron mapatig- 
babawan ang disbentaha sa ku- 
sog, migamit ang mga Pulang 


manggugubat og tulo ka com- 
mand-detonated explosive nga 
direktang miigo sa kolum sa 
mga sundalo. Usa ka mang- 
gugubat, si Kaubang Boogie, 
ang napatay niining panag- 
sangka. 

Samtang, sa Negros Orien- 
tal, giambus sa BHB niadtong 
Nobembre 20 sa buntag ang usa 
ka iskwad sa Candalanon CAFGU 
detatsment sa Barangay Trini- 
dad, Guihulngan City. Napatay 
si S/Sgt. Rey Palomaria, hepe sa 
giingong detatsment, usa pa ka 
elemento sa CAFGU samtang 


nasamdan ang duha pa ka para- 
militar. Nakakompiska ang mga 
Pulang manggugubat og usa ka 
otomatikong ripleng M14 ug 
mga bala. 

Gipalaya usab sa BHB si Cpl. 
Daiem Amsali Hadjaie sa 25th 
IB, 10th ID sa Philippine Army 
niadtong Nobembre 28. Human 
kini sa 12 ka adlaw nga pagka- 
detine isip POW. Luwas ug hap- 
say nga gjirelis siya sa custodial 
unit sa Conrado Heredia Com- 
mand (CHC-BHB) ngadto kang 
Davao City Vice Mayor Rodrido 
Duterte. Gidakop sa BHB si Had- 
jaei niadtong Nobembre 16 di- 
hang miagi siya sa tsekpoynt sa 
mga gerilya sa CHC sa Sityo Ma- 
batas, Upper Ulip, Monkayo, 
Compostela Valley. AB 


Protesta sa mga drayber sa kuliglig, bangis nga gidispers 


Bas nga gidispers sa mga elemento sa Mani- 
la Police District (MPD) ang lihok-protesta sa 
mga drayber sa kuliglig (traysikad nga ginapada- 
gan sa motor sa bangka) niadtong Disembre 1 sa 
Manila. Napulog unom ka drayber ang giaresto ug 
nakatagamtam og grabeng mga samad sa lawas. 
Daghang uban pa ang grabeng nasamdan. 

Nagrali ang 2,000 ka drayber sa Manila City 
Hall aron batokan ang mando ni Mayor Alfredo 
Lim sa Manila nga did-an ang mga kuliglig nga 
mobyahe sa nag-unang mga kadalanan sa syudad. 
Sumala pa sa Alyansa ng Nagkakaisang Pedicab at 
Kuliglig Drivers (ALNAPEDKU), dili makataronga- 
non ang mando tungod kay daghan ang mawad- 
an og panginabuhian. Nagrali sila sa Korte Supre- 
ma aron mangayo og panamtang nga paghunong 
sa kamandoan. 

Mga kaudtohan, nagtapok ang mga drayber ug 
ang ilang mga kuliglig atbang sa Mehan Garden. Di- 
hang midangat ang alas-2 sa hapon, gisugdan sa 
mga polis ang pagdispers sa rali ug barikada sa 
mga drayber. Gamit ang trak sa bombero, gibuga- 

han og tubig ang mga nagprotesta ug gigamitan 
og tirgas aron pwersado nga maabog. Gipang- 
bunalan ug gipangguyod sa karsada ang mga gia- 
restong drayber. Mokabat sa 20 ka kuliglig ang 
giguba sa mga polis pinaagi sa pagdaro niini gamit 
ang trak sa MPD. Gisang-atan ang mga giaresto og 
kasong iligal nga pagtapok, pagpanagmal ug pag- 
bara sa trapik. Moabot og tulo ka adlaw nga 
nakadetine ang 13 ka giaresto ayha pa nakapyansa. 

Miani og pagmakmak ang bangis nga pagdis- 
pers sa demonstrasyon. Ang kahimtang sa mga 
drayber sa kuliglig samin sa hilabihang pagkaa- 
trasado sa ekonomiya kundiin ang dakong bahin sa 
naghagong masa walay panginabuhian. Ang pag- 
opereyt sa kuliglig usa ka pamaagi sa paghaom sa 
masang semi-proletaryado aron bisan kinakha la- 
mang, aduna silay ikaentregong kita alang sa ilang 
mga pamilya. Plantadahay ang kawalay kahingawa 
sa gobyerno, nga inay mosuporta sa ilang pa- 
ningkamot, gidid-an pa sila sa ilang panginabuhi- 
an. Ang bangis nga pasistang pagpanagmal kanila 
mag-aghat lamang og labaw pa nilang pagsukol.[B 

NAA MADAOGON NGA MGA OPENSIBA SA BHB 


13 sundalo, patay 
sa ambus sa BHB sa Cagayan 


napatay ug duha ka sarhento ang wala pa hipalgi human ang 


NG tulo (13) ka tropa sa 17th IB sa Philippine Army ang 


sagunson nga panagsangka tali sa mga Pulang manggugubat 
sa Bagong Hukbong Bayan (BHB) sa mga lungsod sa Sto. Niño ug 
Piat, Cagayan niadtong Nobembre 20 ug 21. 


Mga ala-una sa hapon niad- 
tong Nobembre 20 dihang 
nagkaengkwentro ang usa ka 
yunit sa Danilo Ben Command 
(DBC-BHB) sa kasadpang Ca- 
gayan ug usa ka yunit komando 
sa 17th IB sa kabukiran sa Ba- 
rangay Balanni, Sto. Niño. Hu- 
man sa hapit tulo ka oras nga 
panagsangka, makatagamtam 
ang kaaway og tulo ka patay ug 
duha ka sarhento sa giingong 
"elite force" sa 17th IB ang 
wala pa hipalgi. Sa bahin usab 
sa BHB, hapsay kining naka- 
widro nga walay kaswalti. 

Aron makabawi sa ilang ka- 
pakyasan diha sa BHB, nag- 


padala og reimporsment ang ka- 
away niadtong Nobembre 21. 
Alas-9:20 sa gabii dihang misu- 
lod kini sa lungsod sa Sto. Niño 
sakay sa lima ka siksbay ug 
unom ka Kennedy jeep. Adunay 
dala nga duha ka 105 mm how- 
itzer ug usa ka Armored Person- 
nel Carrier (APC) ang kaaway. 
Apan sa Barangay Villa 
Reyno, Piat pa lamang, giambus 
na sila sa usa ka tim sa DBC- 
BHB. Ilang gipabusikaran ang 
tulo ka siksbay gamit ang mga 
command-detonated explosive 
(CDX). Napulo ang napatay sa 
mga sundalo. Pila sa mga gi- 
ambus sa hospital na namatay. 


Aron itago sa mga lu- 
mulupyo ang ilang mga kaswalti 
sa panagsangka sa Barangay 
Balanni, sekreto nga gigawas sa 
militar ang mga patayng lawas 
sa mga tropa sa 17th IB sa Ba- 
rangay Calaoagan, Piat niad- 
tong Nobembre 22. Apan dili 
nila malilong kini sa daghang 
lumulupyo nga nakasaksi sa 
pagkapildi sa reaksyonaryong 
hukbo. 

Milungtad og hapit tulo ka 
semana ang mokabat sa gidak- 
ong brigadang operesyong mili- 
tar sa kasadpang Cagayan. Gi- 
langkob niini ang mga lungsod 
sa Sto. Niño, Piat, Rizal ug 
Lasam. Kapin 300 ka sundalo 
nga naglakip sa komposit nga 
mga pwersa sa 17th IB, Special 
Action Force, Special Warfare 
Tactics (SWAT), Regional Mobile 
Group sa PNP ug CAFGU ang mi- 
atake. Gisuyod sa mga pasis- 
tang sundalo ang mga kabuki- 
ran ug komunidad sa giingong 
mga lungsod. 

Dakong tamparos sa Armed 
Forces of the Philippines ang 
sagunson nga mga kapakyasan 
sa militar diha sa BHB tungod 
kay dihang sa entrada pa la- 
mang sa 2010, gipanghambog 
na sa 5th ID nga nasumpo na 
ang BHB sa probinsya sa Ca- 
gayan. 

Gikan Enero 2010, katumbas 
na sa kapin usa ka platun ang 
napukling sa pwersa sa 17th IB. 
Mas daghan pa ang nangaangol 
nga mga sundalo sa nagpada- 
yon nga mga panangsangka tali 
sa 17th IB ug mga yunit sa 
Danilo Ben Command sa kasad- 
pang Cagayan. [AB 

MADAOGON NGA MGA OPENSIBA SA BHB Mr 


Kompanya sa mina, 
gisilotan sa BHB 


sa ka dakong kompanya sa 
l | panag-iyahan sa usa ka kapitalistang Tai- 
wanese ang gisilotan sa Bagong Hukbong 


Bayan (BHB) ubos sa Henry Abraham Command 
(HAC)-sidlakang Cagayan niadtong Disembre 2. Gi- 


pagmina nga gi- a. E 


atake sa usa ka yunit sa HAC-BHB ang compound sa 
Unimaster Conglomeration Inc. (UCI) sa Barangay 
Pateng, Gonzaga ug gisilaban ang kagamitan sa pag-quarry nga 
mokabat sa P10 milyon ang kantidad. Una pa niini, gidisarmahan 
sa mga Pulang manggugubat ang mga gwardya niini sa ilang duha 


ka shotgun nga "Street Sweeper" 
dagmali ang mga gwardya. 

Aron takpan ang pagpa- 
ngawkaw og magnetite sa UCI 
nga gipanag-iyahan ni Wilson 
Chan, gipanghambog niini nga 
dako kuno ang natabang nila sa 
proyekto sa Cagayan Economic 
Zone Authority (CEZA) sa Ilog 


ug usa ka pistolang 9 mm. Wala 


Wangag sa Barangay Pateng. 
Ang pagpangawkaw sa UCI sa 
kinaiyanhong bahandi sa Gonza- 
ga nahitabo sa pakigkonsabo ni- 
ini sa CEZA nga kontrolado sa 
pamilya ni Senate President 
Juan Ponce Enrile. Niadtong 


NDF-EV, gimakmak ang pagkampo 
sa AFP sa sentro sa baryo 


imakmak sa National Democratic Front-Eastern Visayas ang 
6th Field Artillery Battery ubos sa 8th Infantry Division sa 
pagkampo sa mga tropa niini sa mismong sentro sa Barangay 


San Isidro, Las Navas, Northern Samar. Segun pa ni Fr. Santi- 
ago Salas, paglapas kini sa International Humanitarian Law 
tungod kay gibutang niini sa peligro ang kinabuhi sa mga 
sibilyan. 

Dungan niini, misaludar ang NDF-EV sa mga Pulang mang- 
gugubat nga naglunsad og operesyong isnayping niadtong 
Nobembre 22 kundiin usa ka sarhento sa AFP ang napatay ug 
usa pa ang nasamdan. Gilunsad ang maong aksyon nga adunay 
pag-amping aron dili maangin ang mga sibilyan. 

Gipanghimakak ni Fr. Salas ang binutbot nga estorya ni 
Maj. Gen. Mario Chan, hepe sa 8th ID sa Philippine Army, nga 
gilapas sa BHB ang tawhanong katungod niining taktikal nga 
opensiba. Segun pa kaniya, mga lehitimong target-militar ang 
duha ka sarhento ug walay naigo nga sibilyan. AB 

elek- 

syon, mitampo 
si Chan sa pundong 
pangampanya sa ka- 
samtangang mayor nga si Carli- 
to Pentecostes, Jr., nga tawo sa 
mga Enrile. Mokabat sa P25 mil- 
yon ang gitampo ni Chan sa 
pundong pangampanya sa ma- 
yor. 

Samtang, sa Davao Oriental, 
gisilotan sa usa ka yunit sa BHB 
ang usa ka opisyal sa Philippine 
National Police (PNP) nga si 
SPO1 Romie Cabuñas niadtong 
Nobembre 29 sa Purok Daisy, 
Barangay Poblacion, Boston. 
Sumala pa ni Ka Roel Agustin II, 
tigpamaba sa Conrado Heredia 
Command-Southern Mindanao 
Region, si Cabuñas ang usa sa 
mga nagpaluyo sa pagpatay sa 
lider-mag-uuma nga si Ludenio 
Monzon niadtong Abril 2009. 
Nagladlad usab siya og "combat 
intelligence network" ug usa ka 
Pulang manggugubat ang napa- 
tay tungod niini. Nahimong in- 
strumento usab siya sa inadlaw- 
adlaw nga pagpanghukhok sa 
mga kabos nga mag-uuma ug 
mananagat, mga gagmayng ne- 
gosyante ug mga konsesyonaryo 
sa pagpanglaging sa Boston. ŒW 

Welga batok sa pagtibhang 
sa badyet sa SUC, mikaylap 


ibul-og ang mga lihok-protesta sa linibo-libong estudyan- 
Me titser, empleyado ug opisyal sa mga pangpublikong 
unibersidad ug kolehiyo (State Universities and Colleges o 
SUC) sukad niadtong ulahing semana sa Nobembre batok sa dag- 
kong mga tibhang sa rehimeng Aquino sa badyet alang niini. 


Sa Metro Manila, dungan nga 
migawas sa mga kampus ang 
kapin 8,000 ka estudyante nii- 
ning Disembre 1 ug nagmartsa 
paingon sa Senado. Kusganon 
nilang gibabagan ang dagkong 
mga pagkibra sa badyet sa hapit 
tanang SUC, lakip na ang P1.1 
bilyon nga tibhang sa Mainte- 
nance and Other Operating Ex- 
penses (bayad sa kuryente ug 
tubig, pagparepeyr sa mga klas- 
rum ug bayad sa mga iskolar ug 
kontraktwal nga mga empleyado 
sama sa dyanitor). Gitibhangan 
usab og 43% ang pundong 


pang-ayuda sa mga estudyante 
(students financial assistance). 
Gimakmak ni Kabataan Party 


secretary-general Vencer Crisos- 
tomo ang gibungat ni Depart- 
ment of Budget and Manage- 
ment (DBM) Sec. Florencio Abad 
nga wala kunoy pagtibhang sa 
badyet ug nadugangan pa kuno 
kini. Segun pa ni Crisostomo, 
giduso ni Abad nga mosalig sa 
kaugalingon ang mga SUC 
pinaagi sa pagpataas sa mat- 
rikula ug pagpaabang sa mga 
propidad niini. Tin-aw kini nga 
komersyalisasyon sa edukasyon 
ug hingpit nga pagpasagad sa 
gobyerno sa responsibilidad nii- 
ni nga pundohan ang mga pang- 
publikong kolehiyo. Gibungat 
usab ni Crisostomo nga gipada- 
yon lamang ni Benigno Aquino 


III ang daan nang programang 
Medium Term Development Plan 
for Higher Education. Nahipatik 
sa maong programa ang pagtib- 
hang sa pundo sa mga SUC ug 
ang mando kanila nga magpatu- 
maw og kaugalingong pinansya. 

Nakakab-ot og inisyal nga 
kadaogan ang hinugpong nga 
paglihok sa mga estudyante, 
titser ug empleyado sa mga 
SUC. Napwersa nila ang Senado 
nga dugangan og P146 milyon 
ang badyet sa mga SUC alang sa 
tuig 2011. Ibutang kini nga 
pundo sa Maintenance and Oth- 
er Operating Expenses sa matag 
SUC. Gihangyo usab nga bak- 
wion ang pamahayag sa DBM 
nga walay kibra sa badyet. 
Sumala pa ni Kabataan Party 
Rep. Raymond Palatino, tataw 
nga ang gidugang nga pundo 
pag-angkon nga adunay pagtib- 
hang sa badyet. Wala pa gi- 
hapon matapos ang pakigbisog 
aron ihingusog ang mas taas 
nga badyet tungod kay suporta- 
do ni Aquino ang planong tib- 
hangan ang badyet sa mga SUC. 

Mikuyog sa protesta ang de- 
legasyon gikan sa University of 
the Philippines sa Diliman, 
Manila ug Los Baños (UPD, UPM 
ug UPLB), Philippine Normal 
University (PNU), Tarlac State 
University, Polytechnic Universi- 
ty of the Philippines sa Sta. 
Mesa, Manila ug Taguig, Rizal 
Technological University (RTU), 
Eulogio "Amang" Rodriguez In- 
stitute of Science and Technolo- 
gy (EARIST), Pamantasan ng 
Lungsod ng Marikina ug bisan 
mga estudyante sa pribadong 
eskwelahan ug hayskul. 

Sa UP Diliman, pila ka libo 
nga estudyante, titser ug em- 

pleyado ang nagmartsa sa sulod 
sa kampus. Nakighiusa kanila 
ang mga progresibong represen- 
tante sa Lower House sama nila 
Bayan Muna Rep. Neri Col- 
menares, Gabriela Women's Party 
Rep. Emmi de Jesus ug ACT 
Teachers Rep. Antonio Tinio. 
Nagrali una sila sa UP-Ayala 
Technohub sa Quezon City 
kundiin gisugat nila og protesta 
ang pag-abot ni Aquino. 

Sa PUP Sta. Mesa sa Manila, 
gisera sa mga estudyante ang 
ganghaan sa eskwelahan ug 
gideklara nga walay klase. Na- 
kighiusa niining protesta ang 
presidente sa PUP 
nga si Dr. Dante 


Guevarra, sila 
Anakpawis Rep. 
Rafael Mariano, 
Kabataan Party 


Rep. Palatino ug San Juan 
Rep. Joseph Victor Ejercito. 

Aduna usay nahitabong 
mga dungan nga paglihok 
sa University of Northern 
Philippines, University of 
the Philippines in the Visa- 
yas-Miag-ao ug Iloilo City, West- 
ern Visayas College of Science 
and Technology, Northern Iloilo 
Polytechnic State College, Capiz 
State University, University of 
Southeastern Philippines (USEP) 
ug University of the Philippines- 
Mindanao. 

Pagkaugma, nagpahigayon 
usab 0g protesta sa sulod sa 
kampus sa Mindanao State Uni- 
versity (MSU). Mokabat sa 1,400 
ka estudyante ang nakighiusa sa 
paglihok. 

Nagsugod ang pagbul-og sa 
mga protesta niadtong Nobem- 
bre 22 dihang nagmartsa 
paingon sa Senado ang mga es- 

tudyante dungan sa pasiunang 
paghisgot sa badyet sa eduka- 
syon. Nagpagula og manipesto 
sa pakighiusa ang hapit 100 ka 
lider sa kolehiyo, estudyante ug 
titser ug mga organisasyon, 
alyansa, mantalaan ug konseho 
sa mga estudyante aron batokan 
ang pagtibhang. 

Nasundan kini niadtong 
Nobembre 25 dihang nagpa- 
hayag ang Philippine Associa- 
tion of State Universities and 
Colleges (PASUC) og baroganan 

batok sa pagkibra sa 
badyet ug nana- 
wagan alang sa 
mas taas nga 
badyet sa 
ang-ang 
kolehiyo. 
Mitam- 
bong sa 
panag- 
tipon 
ang 87 
ka rep- 
resen- 
tante sa 
PASUC 
nga naglakip sa mga pre- 
sidente, direktor ug pangulo sa 
mga SUC. 

Niadto gihapong adlawa, 
kapin 4,000 ka estudyante sa UP 
Diliman ang nagrali sa Universi- 
ty Avenue ug Quezon Hall ayha 
pa nagmartsa paingon sa Palma 
Hall. Sa UP Manila, nahunong 
ang klase sa tibuok College of 
Arts and Sciences ug nagbarika- 
da ang mga estudyante atbang 
sa UP-Philippine General Hospi- 
tal (UP-PGH). Nakighiusa kanila 
ang mga titser ug bisan mga 
doktor, nars ug empleyado sa 
PGH. 

Sa PUP Sta. Mesa, Manila, 


mokabat sa 5,000 ang nakighiu- 
sa sa barikada sa mga estudyan- 
te sa kolehiyo. Nagbarikada 
usab ang 1,000 ka estudyante sa 
EARIST sa ganghaan sa ilang es- 
kwelahan. Anaa usay protesta sa 
PNU ug RTU. Naglunsab usab og 
lightning rally ang mga estud- 
yante sa Baguio City atol sa 
pagduaw didto ni Aquino. Gi- 
hagit nila ang rehimen nga 
hatagag prayoridad ang badyet 
sa edukasyon. 

Miboykot usab sa ilang mga 
klase ang 800 ka estudyante sa 
Quirino High School sa Quezon 
City. Kusganon nila nga gibaba- 
gan ang P21,000 nga pagtib- 
hang sa Maintenance and Other 
Operating Expenses sa ilang es- 
kwelahan. 

Niadtong Nobembre 26, nag- 
martsa ang 3,000 ka estudyante, 
titser ug empleyado paingon sa 
opisina sa Department of Bud- 
get and Management (DBM) ay- 
ha sila mopaingon sa Mendiola, 
Manila. Sa Cebu City, nag-walk 
out usab ang 400 ka estudyante 
kuyog ang mga titser ug em- 
pleyado sa UP Cebu, samtang sa 
UP Mindanao ug USEP, anaa 
usay susamang paglihok. 

Niadtong Nobembre 29, usa 
ka lihok-protesta usab ang 
gilunsad sa mga estudyante sa 
hayskul sa ganghaan sa PUP. 
Sumala pa nila, nabalaka sila 
nga dili na makaeskwela sa mga 
SUC kung padayon nga pagam- 
yon ang badyet sa ang-ang- 
kolehiyo. Pagkaugma, nag-walk 
out ang mga estudyante sa UP- 
Mindanao ug USEP. Gisuporta- 
han sila sa mga titser ug dean 
sa USEP. Miabante sila paingon 
sa Davao City kundiin ilang gi- 
padayag ang ilang baroganan. Œ 

Lihok-protesta sa mga estudyante 
sa nagkalain-laing dapit sa kalibotan 


agkalapad ug ug nagkakusog ang mga lihok-protesta sa mga es- 

tudyante sa nagkalain-laing nasod sa Europe batok sa pagtaas 
sa matrikula ug pagtibhang sa badyet alang sa edukasyon. Mibuy- 
lo ang mga protesta niining Nobembre, usa ka bulan human 
maglunsad ang mga unyon sa mga mamumuo sa France ug uban 
pang kanasoran og sagunson nga nasodnong welga. 


Gimakmak sa mga nagprotes- 
tang estudyante ang mga pag- 
kibra sa badyet nga nila pa, 
naglapas sa katungod sa eduka- 
syon ug ang konsabohay sa iya- 
iyahayng gobyerno ug dagkong 
bangko sama sa IMF-World Bank 
aron iimplementar ang maong 
mga lakang. Gimakmak usab ni- 
la ang pagpamiit sa mga polis 
sa ilang malinawon nga protes- 
ta. 

Sa United Kingdom, sagun- 
son nga mga lihok-protesta ang 


gilunsad sa mga estudyante sa 
nagkalain-laing dapit aron ba- 
tokan ang 300% nga pagtaas sa 
matrikula gikan 3,000 paingon 
sa 9,000 Euro ug uban pa nga 
mga pagtibhang sa badyet sa 
gobyerno. 

Usa pa niini, nakalunsad na 
usab og kaylap nga mga protes- 
ta ang mga estudyante niadtong 
Nobembre 10 ug 24. 

Samtang, mayor nga dislo- 
kasyon ang nahitabo sa syudad 
sa Rome ug uban pang syudad sa 


KM, naglunsad 0g lightning rally 


NAGLUNSAD og lightning rally 
ang mga myembro sa Ka- 
bataang Makabayan (KM) aron 
saulogon ang ika-46 nga 
anibersaryo niini niadtong 
Nobembre 30. Ang KM usa sa 
mga kaalyadong organisasyon 
sa National Democratic Front 
of the Philippines (NDFP). 

Ginatos-gatos nga mga 
membro sa KM ang nagsugod 
pagtipon mga alas-12:30 sa 
hapon sa R. Papa St. taman sa 
Avenida sa Manila niadtong 
Disembre. 

Bitbit nila ang mga pla- 
kard nga anaay nasulat nga 
"Kabataan, motungas sa ka- 
banikanhan, moanib sa NPA," 
"Rehimeng US-Aquino lumpa- 


gon," "Kabataang Pilipino, 

magpakaamgo, mosampa sa 
NPA” ug “Hugnoon ang im- 
peryalismong US." 

Sumala pa ni Ma. Laya 
Guerrero, tigpamaba sa KM, 
tubagon sa KM ang panawa- 
gan sa Partido Komunista sa 
Pilipinas (PKP) ngadto sa ka- 
batan-onan nga motampo sa 
pagpaasdang sa rebolusyonar- 
yong pakigbisog paingon sa 
estratehikong pagkapatas sa 
mosunod nga lima ka tuig. 
Pinaagi kini sa pagpasampa 
og daghang kabatan-onan sa 
Bagong Hukbong Bayan. Pa- 
kusgon usab nila ang mga 
militanteng paglihok ug bul- 
og sa kalihokan sa kabatan- 
onan sa mga mosunod nga 
adlaw ug bulan. AB 


Italy niadtong Nobembre 30 tu- 
ngod sa kaylap nga lihok-protes- 
ta sa mga estudyante batok sa 
gihinganlan nga reporma sa edu- 
kasyon. Usa pa niini, linibo-libo 
nga mga estudyante gikan sa 
haykul ug kolehiyo ang misalmot 
sa usa ka demonstrasyon sa 
Rome niadtong Nobembre 25. 

Sa Northern Ireland, misang- 
ko sa 100,000 nga estudyante 
ang nagmartsa sa kadalanan sa 
Dublin niadtong Nobembre 24 
aron babagan ang 15 bilyon Eu- 
ro nga tibhang sa badyet nga 
giimplementar sa gobyerno ni 
Prime Minister Brian Cowan isip 
kondisyon sa 85 bilyon Euro nga 
pautang sa IMF ug Euro Bank. 

Sa Greece, linibo-libo nga 
estudyante ang nagmartsa sa 
mga kadalanan sa Athens niad- 
tong Nobembre 24. 

Sa Bordeoux, France, nagmar- 
tsa ang mga estudyante sa hay- 
skul batok sa planong reporma sa 
pensyon sa gobyerno nga nagpa- 
saka sa pangedaron sa pagretayr. 

Sa Bulgaria, naglunsad og li- 
hok-protesta ang mga estudyan- 
te sa Sofia University niadtong 
Nobembre 16 batok sa plano nga 
pagtibhang sa badyet sa mga 
kolehiyo ug unibersidad. Sa Kiev, 
Ukraine, linibo-libo ang nag- 
martsa paingon sa Ministry of 
Education batok sa gipahamtang 
nga balayronon sa edukasyon. 

Samtang, sa nagkalain-laing 
bahin sa kalibotan, naglunsad 
usab og lihok-protesta ang pila 
ka gatos nga mga estudyante sa 
Chile niadtong Nobembre 16 ba- 
tok sa planong pagtaas sa ma- 
trikula. Sa University of Califor- 
nia-Berkeley sa US, nagprotesta 
usab ang pila ka libong estud- 
yante niadtong Nobembre 19. [8 

Ang kampanyang pagtikad sa Negros 


mamumuong panguma nga posisyonan ug umahon ang mga 

abandonadong yuta sa Araneta Hermanos Resource Corpora- 
tion o Hacienda Busay sa Bago City, Negros Occidental. Tungod kay 
wala man usab gamita, mihukom sila nga ugmaron ang yuta aron 
kapahimuslan nilang mga gigutom. 


N Disembre 2, 2008, mihukom ang mga saop ug mga 


Napakyas ang mga magbaba- 
ul sa una nila nga pagsulay nga 
tikaron ang yuta. Gibabagan ug 
giabog sila sa mga armadong 
gwardya sa mga agalong yutaan. 
Apan wala kawad-i og determi- 
nasyon ang mga magbabaul 
aron ipursigi ang ilang tinguha. 
Hugot nila nga gihuptan ang 
mga panawagan sa Kilusang 
Magbubukid ng Pilipinas (KMP- 
Negros) ug National Federation 
of Sugar Workers (NFSW) nga 
"Yuta ug Hustisya," "Pagkaon, 
dili Bala." 

Human kutlo-i og mga pag- 
tulon-an ang una nila nga pag- 
sulay, mibalik ang mga magba- 
baul sa Hacienda Busay niad- 
tong Disembre 22, 2008. Mas 
daghan ug mas organisado na 
sila itandi niadtong una nilang 
pagsulay. Pursigido nila nga gi- 
hingusog ang ilang katungod 
nga ugmaron ang wala na gami- 
ta nga yuta. Tungod kay mas de- 


terminado ug mas daghan na 
sila, napakyas ang mga ar- // < 
madong gwardiya nga baba- 


gan sila. 

Niadtong adlawa mismo, 
nagmugna sila og kasaysa- 
yan. Sa kinaunhang kahi- 
gayonan sa Negros, yil 
yuta gitikad sa mga 
mag-uuma ug mamu- i 
mu-ong panguma alang 


sa kaugalingon nila [| 
nga kabulahanan ug| / | 

dili sa interes sa mga agalong 
yutaan ug imperyalistang US. 

Breyktru! Ang balita nga 
kalamposan sa Hacienda Busay 
mikaylap nga daw kalayo sa ka- 
banikanhan sa Negros. Usa ka 
lapad nga kampanyang pag- 
ugmad ang nasugdan. 

Sa unang buylo niini, 
malamposon nga nahimo ang 
pag-ugmad sa 24 nga lugar nga 
gihinganlan nila nga "Land Cul- 
tivation Area" (LCA). Midangat 
ang Oktubre 2009, kaylap nila 
nga natagamtam ang bunga sa 
ilang paglihok. Giani ug gi- 
angkon nila ang produktong hu- 
may. Ang bunga sa hiniusang 
paglihok layo kaayo itandi sa 
pinudyot nga pamugong-pulso 
lamang bugti sa entero adlaw 
nga panarbaho sa katubhan sa 
mga asendero. Sia 


” “kard, mga bandera ug istrimer 


Mokabat sa 80 taman 100 ka 
sako matag hektarya ang ilang 
naani. Gawas sa buhong nga 
ani, mas ubos na ang kusog-pa- 
muo nga gidapat sa mga magba- 
baul tungod kay gihimo kadto sa 
pamaagi nga linusongay. Ang 
gitanom nila mao ang mga tra- 
disyonal nga binhi ug dili kad- 
tong bag-ong HYV (high-yielding 
variety). Busa wala na prob- 
lemaha ang paggamit sa dag- 
hang abono ug pestisidyo. 

Mokabat na karon sa kapin 
40 ka asyenda ang mga lugar 
nga giugmad o LCA. Ang kinati- 
buk-ang erya nga giposisyonan 
mokabat na sa 1,740 hektaryas. 
Direktang misalmot sa pag- 
ugmad ang 2,000 nga mga in- 
dibidwal. Kapin 6,000 nga pa- 
milya ang nakapahimulos. 

Kampo sa mga magbabaul. 
Pinasikad sa nagmalamposon 
nga kasinatian sa Hacienda 
Busay, nagplastar og kampo sa 
maong lugar ang magbabaul 
aron dili sila yano lamang nga 
maabog sa mga armadong 

gwardya sa 

agalong 

yutaan. Nag- 

plastar sila og mga pla- 


sa Kilusang Magbubukid sa Pili- 
pinas ug National Feder- 


W ation of Sugar Work- 
ers. 

Sa Hacienda Busay, 

N ang mga magbabaul nag- 

kuyog sa pagpuyo sa 

kampo nila sulod sa 53 ka 

adlaw. Organisado ug ko- 


ordinado sila nga nagtina- 
bangay sa pagtikad. Lakip 


Pagtikad sa Hacienda Luisita 


A kalayo sa kampanyang pagtikad sa Negros mikaylap na 
usab hangtod Luzon. Giugdaw niini karon ang usa sa pi- 
nakadagkong asyenda sa Central Luzon, ang Hacienda Luisita 
nga gipanag-iyahan sa pamilyang Cojuangco-Aquino. Mokabat 
na karon sa 2,000 hektaryas ang gitamnan og humay ug 
gatosan ka hektaryas pa ang gitamnan og mga punong kahoy 
ug utanon. 

Bunga sa militansya, determinasyon ug panagahiusa nga 
nakab-ot na sa mga mag-uuma at mamumuong panguma sa pi- 
la ka tuig na nilang pakigbisog sa Hacienda Luisita, paspas si- 
lang nakakab-ot og mga kalamposan sa gilunsad nilang 
pagtikad aron ihingusog ang ilang katungod sa yuta ug pangi- 
nabuhian. Gipahimuslan nila ang kaylap nga suportang moral 
ug politikal sa ilang pakigbisog ug ang pagkahimulag sa mga 
Cojuangco-Aquino aron ihingusog ang ilang katungod nga 
magtanom og humay ug utanon. 

Sa pag-ases sa mga mag-uuma, ang pagtikad nakatabang 
sa pagpalapad og inisyatiba, maniobra ug pleksibilidad sa pa- 
kigbisog sa masa. Naghatag kini og kita sa mga welgista ug 
dugang suporta sa piket, busa nakapalig-on kini sa panaghi- 
usa ug pakigbatok sa masa. 

Dili basta mawala sa kahimatngon sa masa ang misilsil na 
nga mga pagtulon-an sa hiniusang pakigbatok ug organisa- 
dong inisyatiba. Puhunan nila kini aron ihingusog ang ilang 
demokratikong katungod sa yuta ug panginabuhian inay nga 
maglaom sa kalooy ug palimos sa agalong yutaan ug reaksyo- 
naryong estado. 

Nasayod ang mga mag-uuma ug mamumuong panguma nga 
dili basta-basta itugyan sa mga Cojuangco-Aquino ang mono- 
polyo nila sa yuta. Busa nasayod usab sila sa panginahanglan 
nga palig-onon ang ilang panaghiusa aron atubangon ang 
mga bahad nga kabangis ug pagpanglingla sa mga agalong 
yutaan aron gub-on ang ilang mga kadaogan. AB 


sa nanarbaho ang kababayen-an 
ug mga bata. Nagdugang pa sila 
og mga tolda aron magsilbi nga 
post sa mga gwardiya batok sa 
umabotay nga manggugubot 
nga binayran nga mga tawo sa 
agalong yutaan. 


patas-on ang kahimat- 
ngon sa mga membro 
batok sa pagpang- 
lingla sa mga aga-.j 
Nahimo nila nga organisado long yutaan, kon- 
ug koordinado ang paglihok tu- sabo ang De-, 
ngod sa natibuok nila nga mga partment of Ag- 
komite ug gimentinar nga mga arian Reform. 

istruktura sa komand. Nagpa- 
dayon usab ang paglunsad nila 
og kampanyang edukasyon aron 


Gikan sa katubhan paingon 
sa produktibong yutang agri- 
kultural. Ang Negros ang ikau- 
pat nga pinakadakong isla sa Pi- 
lipinas sunod sa Luzon, Min- 
danao ug Samar. Anaay kinati- 
buk-ang sukod kini nga 12,700 
kilometro kwadrado. Naglangkob 
kini sa Negros Occidental (ka- 
bahin sa Western Visayas o Re- 
gion 6) ug Negros Oriental (nga 
anaa sa Region 7 o Central Vi- 
sayas). 

Pinakaunang higayon sa ka- 
saysayan sa Negros nga ang yu- 
ta gitamnan og humay ug 
utanon aron kan-on ug ka- 
pahimuslan sa mga mag-uuma 
ug mamumuong panguma. Su- 
kad pa niadtong ika-19 nga 
siglo, ang ekonomiya sa Negros 
nagsalig na sa pagtanom og 
tubo nga pang-eksport ug pro- 
duksyon sa asukar. Nagdulot ki- 
ni og taas ug pait nga kasaysa- 
yan sa kagutom sa mga mag- 
uuma ug mamumuong panguma 
sa Negros, samtang ang mga 
nagharing hut-ong nagpakatag- 
baw sa bahandi ug luho. 

Kining ekonomiya mao usab 
ang nagkontrol sa sistemang 
pangpolitika sa Negros. Ang 
hapit entero gobyerno gihuptan 
o impluwensyado sa mga asen- 
dero. Apan karon, nagsugod na 
nga nahimong depensibo ang 
posisyon sa 
mga  aga- 
long yutaan ug ang 

estadong kontrolado sa 
agalong yutaan ug kom- 
prador-burgesya. Inanay na 
usab nga nabungkag kining 
maong palakat tungod sa mili- 
tante ug hinugpong nga pagli- 
hok sa nag-hagong masa sa Ne- 
gros. [AB] 

PAGPANGGUN-OB SA PASISTANG ESTADO 


Mga abusong militar sa Bicol 
ug Southern Mindanao 


na sa 11 ang mga biktima sa ekstrahudisyal nga pagpa- 


W pay unom ka bulan sa Malacañang si Aquino, mokabat 


matay sukad niadtong Hulyo taman sa Nobembre sa Bicol 
pa lamang. Gilabwan na niini ang napulo ka biktima sa pagsalbeyds 
sa ulahing unom ka bulan sa kanhing rehimeng US-Aquino. Sa ki- 
natibuk-an, mokabat na sa 21 ang mga biktima sa pagpamatay su- 
kad niadtong Enero taman sa Nobembre sa Bicol. 


Pinakadaghan niini (12 ka bik- 
tima) anaa sa Albay nga gitakdang 
prayoridad sa AFP aron pukanon 
ang rebolusyonaryong kalihokan. 

Pinakaulahing biktima mao si 
Ernesto Maniago, chief tanod sa 
Barangay Taisan, Legazpi City nga 
gipatay niining Nobembre 23. 
Usa pa niini, gimasaker sa mga 
tropa sa 9th ID-AFP sila Barangay 
Kagawad Wilfredo Lotino ug duha 


niya nga kapamilya sa Barangay 
Nabas-an, Daraga, Albay niad- 
tong Oktubre 11. Gimasaker usab 
ang upat ka mag-uuma sa Baran- 
gay Sta. Maria, Mobo, Masbate 
niadtong Septembre 7. 

Samtang, upat ka aktibista 
ang gidakop sa komposit nga 
pwersa sa 9th IB ug PNP-Daet 
dihang giatake ang opisina sa 
Karapatan sa Daet, Camarines 


na 


Norte mga alas-10:30 sa buntag 
niadtong Nobembre 22. Ang mga 
gidakop mao sila Smith Bardon, 
tserman sa Kilusang Magbubukid 
ng Pilipinas-Daet; Denver Ba- 
colod, istap sa Karapatan-Daet; 
Mherlo Bermas, membro sa Ka- 
bataan Partylist; ug Elpidio de 
Luna, usa ka kanhing bilanggong 
politikal nga bag-o pa lamang 
nakalaya niadtong miaging bu- 
lan. Gisang-atan si Bardon og 
ginama-gamang kasong pag- 
patay samtang nabalhog pa gi- 
hapon sa bilanggoan ang tulo 
niya ka kauban bisan walay gi- 
sang-at nga kaso batok kanila. 
Sa Southern Mindanao, naka- 
tala ang Karapatan og 64 ka 
nagkalain-laing kaso sa paglapas 
sa tawhanong katungod usa pa 
gani mokabat og unom ka bulan 
nga pangatungdanan si Aquino. 


Pagpatay sa mga sibilyan, gitakpan sa AFP 


Nin miaging pila ka semana lamang, sa- 
gunson nga nabutyag ang pamakak sa Armed 
Forces of the Philippines (AFP) aron takpan ang 
pagpamatay nila sa mga sibilyan. Niadtong Di- 
sembre 1, subli na usab nga naglala og bonbon 
ang AFP aron takpan ang pagkapatay sa 74th IB 
sa upat nga pasahero nga nagsakay og bus nga 
gipaarakan niini dihang gibabagan kini sa 
tsekpoynt sa Catanauan, Quezon. 

Gihulagway karon sa AFP nga tulo sa upat 
ka mga biktima myembro kuno sa Bagong Huk- 
bong Bayan (BHB) nga sumala pa niini, nag- 
plano unta og reyd sa lungsod sa San Francis- 
co, Quezon samtang ang usa usab mao ang 
pasahero nga "biktima sa crossfire." Gikoman- 
der kuno sa mga gerilya ang bus aron himoong 
taming ang mga pasahero sa ilang pag-ikyas. 

Namatay sa pagpamusil ang mga pasahero 
nga sila Teodora Tolentino nga taga-Gumaca, 

Quezon, 52 anyos: Joely Pines nga taga-San 
Francisco, Quezon, 45 anyos: Cherry Gil Maaliw, 
23 anyos, usa ka titser sa Sariaya, Quezon; ug 
ang konduktor sa bus nga si Joel Cavanes, 36 
anyos, nga taga-Catanauan, Quezon. Ubay- 
ubay pa ang hisamdan. 

Hugot nga gipanghimakak sa Apolonio Men- 
doza Command sa BHB sa Quezon ang pama- 
hayag sa AFP. Gibungat niini nga ang maong 
bus gikomander sa mga manghold-apay sa Mu- 
lanay, Quezon ug gilutos sa mga polis taman 
nga miabot sa tsekpoynt sa militar sa 
Catanauan. Walay bisan usa ka membro sa BHB 
ang nagsakay sa maong bus. Gipanghimakak 
usab sa mga polis ang pamahayag sa militar. 

Gawas pa sa paggamit og naghingapin nga 
mga haypawer nga pusil, girakrakan pag-ayo sa 
mga sundalo ang bus nga walay pagkonsidera 
sa kaluwasan sa mga pasahero niini. AB 

KP SA UBANG KANASURAN 


US, nanghulhog og gubat sa Korea 


ple's Struggle (ILPS) ang pagpanghulhog og gubat sa US ug 


K usganon nga gipanghimaraot sa International League of Peo- 


itoy nga gobyerno sa South Korea batok sa Democratic Peo- 


ple's Republic of Korea (DPRK). 

Human kini bombahi sa mga 
itoy nga pwersa sa South Korea 
ang teritoryo sa dagat sa DPRK 
niadtong Disembre 23 mga ala- 
una sa hapon. Tungod niini, 
naaghat ang DPRK nga bomba- 
han usab ang isla nga Yonphyong 
sa utlanan sa South Korea isip 
pagdepensa sa kaugalingon. 

Sa burgis nga masmidya, 
hapit dili gani mahisgotan ang 
naunang pagpamomba sa South 
Korea. Gihulagway niini nga 
nanghulhog og gubat ang DPRK 
aron hatagan 0g rason ang pag- 
pangandam sa South Korea sa 
subling pagpasilaob sa gubat ug 
ang pagplastar sa US og mga 
pwersa ug mapukanon nga mga 
armas batok sa DPRK. 

Giplastar gilayon sa US ang 
USS George Washington, usa ka 
barko-de-gera nga anaay armas 
nukleyar, sa mga dagat sa ut- 
lanan sa duha ka Korea. Nag- 
plastar usab kini og uban pang 
barko ug ginatos-gatos nga mga 
eroplanong iggugubat aron 
kuno sa bag-ong pagbansay- 
bansay-militar kuyog ang South 
Korea ug Japan isip pagbahad 
diha sa DPRK. 

Mokabat sa 70,000 ka tropa 
ang gimobilisa sa US alang sa 
usa ka semana nga maniobrang 
militar duol lamang sa utlanan 
sa DPRK. 

"Tin-aw nga nanghulhog ang 
mga itoy nga pwersa sa South 

Korea sa pagsugnod sa US," 
sumala pa ni Prof. Jose Ma. Si- 
son, tserman sa ILPS. 

Gimakmak usab sa North Ko- 
rea ang paggamit sa mga sibil- 
yang lumulupyo sa Yonphyong 
isip panagang duyog ang pagpa- 
dayag og kasub-anan sa pagka- 
matay sa upat ka tawo lakip 
ang duha ka sundalong South 
Korean, sa gihimo niining de- 
pensa. 

Gibungat sa DPRK nga gi- 
pakita sa pagbansaybansay-mi- 
litar sa US ug South Korea nga 
ang US ang nag-unang naglaraw 
sa panghitabo. Mokabat sa 
1,400 ang papulasyong sibilyan 
sa Yonphyong nga gihimong 
base militar sa South Korea. 

Gibutyag usab karong bag-o 
lamang sa progresibong website 
nga Wikileaks ang nakuha nii- 
ning bag-ong sekretong doku- 
mento nga nagpakita og 
paglaraw sa US ug South Korea 
nga lumpagon ang North Korea 
ug santaon ang paghiusa pag- 
usab sa duha ka nasod ugaling 
mahugno ang North Korea bu- 
nga kuno sa pang-ekonomiya ug 
pangpolitikang problema niini. 

"Ang mga pwersang militar 
sa US nalambigit sa tanang 
magubaton nga maniobra sa 
South Korea sukad pa niadtong 
Korean War (1950-53), sa pag- 
patay sa minilyon-milyon ka Ko- 
reano ug pag-akupar sa South 


Korea sukad matapos ang World 
War II," sumala pa ni Professor 
Sison. 

"Gihingusog namo nga pa- 
widrohon sa US ang 3,000 ka 
tropa niini sa South Korea aron 
hatagag dalan ang malinawon 
nga paghiusa pag-usab sa Korea 
ug makab-ot sa katawhang Ko- 
reano ang katungod sa pag- 
hukom-sa-kaugalingon. Gihin- 
gusog usab ang hinanali nga 
paghunong sa US ug South Ko- 
rea sa ilang maniobra ug pag- 
bansaybansay-militar batok sa 
DPRK," segun pa kaniya. 

Ang Korea usa ka peninsula 
sa amihanan-sidlakang Asia. Sa 
dapit amihanan-sidlakan niini 
mao ang Russia, sa amihanan- 
kasadpan mao ang China ug sa 
habagatan-kasadgpan mao ang 
Japan. [AB] 

Daghan pa ang hagit sa pagpaasdang 
sa panaghisgot-kalinaw 


National Democratic Front of the Philippines 

(NDFP), gideklara sa Komite Sentral ug 
Komisyong Militar sa Partido Komunista sa Pilipi- 
nas ug Nasodnong Konseho sa NDFP ang 19-ka- 
adlaw nga yunilateral nga hunong-buto karong 
Disembre 16, 2010 hangtod Enero 3, 2011. Ang 
maong yunilateral nga deklarasyon sa suspensyon 
sa mga opensibong aksyong militar sa Bagong 
Hukbong Bayan (BHB) gipagula sa pamunoan sa 
Partido ug NDFP sa basehang makitawo ug isip 
pagpakita og maayong kabubut-on sa pagsaulog 
sa tradisyonal nga pista sa Pasko ug Bag-ong Tu- 
ig. Adunay tugbang ug dungan nga deklarasyon 
ang gobyernong Aquino. 

Tumong sa maayong kabubut-on sa NDFP ug 
magkatugbang nga hunong-buto sa NDFP ug Gob- 
yerno sa Republika sa Pilipinas (GRP) nga mug- 
naon ang maayong kondisyon alang sa panaghis- 
got-kalinaw. Buot niining awhagon ang pag- 
palaya sa mga gibilanggo nga konsultant ug istap 
sa NDFP sa panaghisgot-kalinaw ug uban pang bi- 
langgong politikal, ang hingpit nga pagpatuman 
sa Joint Agreement on Safety and Immunity Guar- 
antees (JASIG), ang pagtapos sa mga paglapas sa 
tawhanong katungod subay sa pagsiugda sa Com- 
prehensive Agreement on Respect for Human 
Rights and International Humanitarian Law 
(CARHRIHL), ug pag-ayo sa mga kondisyon alang 


S a rekomendasyon sa Negotiating Panel sa 


Deklarasyon 

Mga nagbaga 
ning isyuha... 

sa pagpadayon sa panaghisgot-kalinaw. 

Ang magkatugbang nga hunong-buto sa GRP 
ug NDFP resulta sa paningkamot sa mga panel ni- 
ini sa impormal nga panaghisgot sa Hongkong ni- 
ining unang semana sa Disembre. Gilantaw ang 
paglunsad sa mga pasiunang panaghisgot sa 
Enero ug pormal nga pagpadayon sa mga panag- 
hisgot sa Pebrero, nga parehong ipahigayon sa 
Oslo, Norway. 

Naglaom ang mga rebolusyonaryong pwersa 
ug katawhang Pilipino nga dili mausik ang maa- 

